पटना : बिहार मे आब अंतरराष्ट्रीय स्तर क क्रिकेट मैच देखबाक मौका भेटत। सरकार नालंदा जिला क राजगीर मे एकटा आधुनिक अंतरराष्ट्रीय स्तर क क्रिकेट स्टेडियम बनेबाक निर्णय लेलक अछि। राज्य मंत्रिमंडल मंगलदिन बिहार मे अंतरराष्ट्रीय स्तर क एकटा क्रिकेट स्टेडियम स्थापित करबाक प्रस्ताव कए मंजूरी द देलक। पटनाक मोइनुलहक स्टेडियम क बाद इ दोसर अंतरराष्टÑीय स्तरक स्टेडियम होएत। अधिकारी क कहब अछि जे स्टेडियम निर्मित करबा लेल राज्य सरकार अगिला साल भूमि अधिग्रहण क प्रक्रिया शुरू करत। हालांकि ओ इ नहि कहला जे एहि स्टेडियम क निर्माण पर केतबा टका खर्च होएत आ इ कहिया धरि बनि कए तैयार भ जाएत।
 ज्ञात हो जे वर्तमान समय मे राज्य मे एकमात्र स्टेडियम पटना स्थित मोइन-उल-हक स्टेडियम अछि। एहि स्टेडियम मे राष्ट्रीय आ अंतरराष्ट्रीय स्तर क क्रिकेट मैच आयोजित भ चुकल अछि। नवका स्टेडियम पटना स 100 किमी दूर बौद्ध धार्मिक स्थल आ पर्यटन स्थल राजगीर मे निर्मित कैल जा रहल अछि। 